CELEX: C2006/326/60
Language: lv
Date: 2006-12-30 00:00:00
Title: Lieta C-426/06: Prasība, kas celta 2006. gada 17. oktobrī — Eiropas Kopienu Komisija pret Grieķijas Republiku

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/29
            
         Prasība, kas celta 2006. gada 17. oktobrī — Eiropas Kopienu Komisija pret Grieķijas Republiku
   (Lieta C-426/06)
   (2006/C 326/60)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — S. Pardo Quintillán un M. Konstantinidis)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka Grieķijas Republika, nepieņemot pasākumus, kas vajadzīgi, lai pilnībā un atbilstīgi transponētu Eiropas Parlamenta un Padomes 2000. gada 23. oktobra Direktīvas 2000/60/EK, ar ko izveido sistēmu Kopienas rīcībai ūdens resursu politikas jomā (1), 2. pantu (27., 28., 31., 32., 34. un 36. punkts), 4. un 5. pantu, 6. panta 2. punktu, 7. pantu, 8. panta 1. un 2. punktu, 9. pantu, 10. panta 2. punktu, 11. panta 2.–6. punktu, 13. panta 4. punktu un 14. pantu, kā arī II–VIII pielikumu, nav izpildījusi pienākumus, ko tai uzliek šie tiesību noteikumi, kā arī minētās direktīvas 24. panta 1. punkts;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Grieķijas iestādes valsts tiesiskajā regulējumā transponēja Direktīvu 2000/60/EK ar Likumu 3199/2003, kas publicēts Valdības Oficiālajā Vēstnesī (2003. gada 9. decembraFEK/A/280) un par kuru Komisijai paziņoja kā par valsts pasākumu, ar kuru veic transponēšanu. Šī tiesību akta saderības pārbaude ar Direktīvu 2000/60/EK atklāja, ka šis likums ir jāprecizē, pieņemot īstenošanas noteikumus, kas pilnībā transponētu visus direktīvas tiesību noteikumus.
   Komisija uzskata, ka šajā gadījumā ir īpaši svarīgi precīzi transponēt direktīvu Grieķijas tiesiskajā regulējumā, tā kā Direktīva 2000/60/EK, ņemot vērā tās mērķi un plašo piemērojamības jomu, ir tiesību akts ar fundamentālu nozīmi, jautājumā par ūdens resursu ilgtspējīgu apsaimniekošanu un aizsardzību.
   Turklāt Grieķijas iestādes atzīst, ka direktīva nav pilnībā transponēta un ka jāpieņem papildu pasākumi, kuru pieņemšanas process ir uzsākts, bet vēl nav noslēdzies.
   
      (1)  OV L 327, 22.12.2000., 1. lpp.